“Движението на сардините”, създадено преди две седмици от неизвестни във “Фейсбук”, изкарва на улиците в Италия десетки хиляди - Поглед Инфо
Христо Георгиев 19296
12.12.2019 29058
12.12.2019 23614
06.12.2019 40820
14.12.2019 1835
12.12.2019 19296
14.12.2019 3941
14.12.2019 7917
15.12.2019 155
14.12.2019 17836
14.12.2019 8079
14.12.2019 2948
Намираш се в: Начало » Свят » Европа » “Движението на сардините”, създадено преди две седмици от неизвестни във “Фейсбук”, изкарва на улиците в Италия десетки хиляди
“Движението на сардините”, създадено преди две седмици от неизвестни във “Фейсбук”, изкарва на улиците в Италия десетки хиляди
03.12.2019, 11:32 3880
/Поглед.инфо/ В събота в италианския град Флоренция се проведе многохилядна демонстрация против крайнодясната партия „Лига“ – поредната акция на протест, организирана от новото младежко „Движение на Сардините“.
Сардината стана символ на протеста срещу крайнодесния лидер Матео Салвини, който заема поста министър на вътрешните работи и вицепремиер в предишното коалиционно правителство.
Студенти, млади специалисти и семейства с деца се присъединиха към шествието, участниците на които принципно отказват да използват каквито и да е плакати или политически банери. Демонстрантите, събрали се на площад „Република“, пяха антифашистката песен „Бела чао“ и скандираха: „Всяка сардина има право на съществуване“.
Организаторите твърдят, че на протеста във Флоренция са излезли 40 хил. души, което е значително повече от 15-те хиляди участници на първия митинг на „Сардините“ преди две седмици.
„Никакви плакати, не са ни нужни лозунги на такова забележително събрание. Ние се уморихме от омразата, ние не се борим едни срещу други“, заяви Данило Магли, един от организаторите на протеста.
За последните 15 дни новото движение организира около 10 демонстрации в северната част на страната. Вместо обичайните плакати с политически лозунги протестиращите използват плакати с изрисувани сардини.
„Сардините“ срещу „Лигата“.
„Движението на сардините“ е основано на 14 ноември от четирима и досега неизвестни млади активисти от Болоня в знак на протест срещу политиката на Салвини. Това стана отговор на засилването в Северна Италия на дясната коалиция начело с „Лигата“.
„Ние смятаме, че идеите, разпространявани от Лигата, са неприемливи“, написа във „Фейсбук“ фотографа от „Движението на сардините“ Паоло Ранзани.
„Но сардините са силни и могат да станат огромна вълна, цунами“, заяви друг привърженик на Движението на страницата във „Фейсбук“ „Архипелаг на сардините“.
След всеки следващ избор „Лигата“ се засилва. Салвини сега води активна кампания, за да се опита да завземе поредния бастион на левицата – богатия регион Емилио Романя в североизточната част от страната. Регионалните избори там ще се проведат на 26 януари и проучванията показват, че кандидатите на „Лигата“ дишат в тила на настоящия лявоцентристки губернатор.
Салвини заяви, че иска последователно да завладее всички региони, за да свали действащата коалиция между движение „Пет звезди“ и Демократическата партия и да проведе предсрочни избори.
Алтернативен Поглед 29058
Алтернативен Поглед 23614
Алтернативен Поглед 100729
Алтернативен Поглед 120324
Алтернативен Поглед 102370
Велислава Дърева 20765
15.12.2019 387
15.12.2019 433
15.12.2019 595
15.12.2019 336
15.12.2019 914
13.12.2019 155631